stanford-oval/wikipedia huggingface dataset:
Amerikanshetlanninponi
Ominaisuudet

Amerikanshetlanninponin pää on hienopiirteinen, usein pitkä, kaula kaartuva ja lihaksikas, säkä suhteellisen korkea. Selkä on pitkä ja kapea, takaosa leveä ja lihaksikas. Lavan loiva kulma sallii liioitellut liikkeet. Jalat ovat pitkät ja ohutluiset. Säkäkorkeus on korkeintaan 117 cm, väreistä sallitaan kaikki yksiväriset.
American Shetland Pony Club jakaa ponit neljään tyyppiin: moderniin, klassiseen, pleasure-tyyppiin (tavoitteena mahdollisimman miellyttävä ratsu) ja foundation-tyyppiin (mahdollisimman rotupuhdas eläin). Modernityyppiset ponit ovat yleensä rotunsa korkeimpia edustajia. Ne esitetään näyttelyissä pää korkealla, harja nauhoin koristeltuna ja niiden askeleet ovat korkeat ja liioitellut. Pleasure-tyypin poneilla on samankaltainen jalostustausta, mutta niiden liikkeet ovat hillitymmät. Klassinen tyyppi on tyypillisin ja ne tunnetaan hienostuneesta ulkomuodostaan ja lempeästä luonteestaan. Niillä ei ole modernin tyypin korkeita liikkeitä. Foundation-poneissa ei ole ollut hackneyponeja suvussaan neljän sukupolven ajan ja ne ovat alle 107 cm korkeita. Niiden ulkonäkö vastaa eniten alkuperäistä shetlanninponia.
"Klassisen" tyypin amerikanshetlanninponit ovat Yhdysvalloissa yleisin rodun tyypeistä, mutta niitä ei aina rekisteröidä.
Historia

Ensimmäiset shetlanninponit toi Yhdysvaltoihin Eli Elliot vuonna 1885. Nämä ponit muodostivat amerikanshetlanninponin perustan; niitä risteytettiin ensin hackneyponien ja myöhemmin myös pienten arabianhevosten ja englannintäysiveristen kanssa.
Rotujärjestö American Shetland Pony Club perustettiin vuonna 1888. Järjestö pitää nykyisin kahta kantakirjaa: A-divisioonaa puhdasrotuisille eläimille, ja B-divisioonaa yksilöille, joiden toinen vanhempi on A-divisioonan eläin ja toinen hackneyponi, welsh-poni tai valjasluokkien näyttelyponi.
Käyttö

Amerikanshetlanninponia käytetään ajoponina ja lasten ratsuna. Niitä käytetään myös esimerkiksi gymkhanaratsuina, raviponeina ja näyttelyponeina.
Aiheesta muualla

Kuvia tai muita tiedostoja aiheesta Amerikanshetlanninponi Wikimedia Commonsissa
Amerikanshetlanninponi Hevosmaailma.netissä (Arkistoitu – Internet Archive)
Arthur Blake

| Mitalit | Mitalit | Mitalit |  |
| --- | --- | --- | --- |
|  Arthur Blake vuonna 1896. |  Arthur Blake vuonna 1896. |  Arthur Blake vuonna 1896. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 1896 | 1 500 m |  |
Charles Arthur Blake (26. tammikuuta 1872 – 22. lokakuuta 1944) oli yhdysvaltalainen yleisurheilija ja olympiamitalisti, joka kilpaili keski- ja pitkien matkojen juoksuissa. Hän osallistui Ateenan olympialaisiin 1896, joissa hän voitti hopeaa 1 500 metrin kilpailussa. Blake oli kolmannella sijalla maratonilla aina 23 kilometriin saakka, kunnes hän joutui keskeyttämään.
Kun hän lopetti kilpailemisen yleisurheilussa, hänestä tuli vakuutusmyyjä ja hän asettui Dedhamiin Massachusettsiin. Hän oli myös innokas golfaaja ja purjehtija.
Käännös suomeksi
Aristide Bancé

Aristide Bancé vuonna 2011
Aristide Bancé (s. 19. syyskuuta 1984 Abidjan, Norsunluurannikko) on burkinalainen jalkapallohyökkääjä, joka edustaa Veikkausliigassa pelaavaa Helsingin Jalkapalloklubia. Hän on pelannut aikaisemmin muun muassa Bundesliigassa 1. FSV Mainzissa sekä FC Augsburgissa.
Bancé on pelannut 33 maaottelua Burkina Fason maajoukkueessa. Maaottelumaaleja on syntynyt kahdeksan.
Also sprach Zarathustra (sävellys)

Also sprach Zarathustra: Tondichtung für großes Orchester (frei nach Friedrich Nietzsche) op. 30 (Näin puhui Zarathustra: sävelruno suurelle orkesterille (vapaasti Friedrich Nietzschen mukaan)) on Richard Straussin sävellys, joka on tarkoitettu kuvaamaan Friedrich Nietzschen filosofis-runollista teosta Näin puhui Zarathustra. Sävellys syntyi vuosina 1895–1896. Teoksen taitteet on nimetty Nietzschen teoksen mukaan.
Osat

Äänitiedostojen kuunteluohjeet
Einleitung, oder Sonnenaufgang (Johdanto tai auringonnousu)
Von den Hinterweltlern (Takametsäläisistä)
Von der großen Sehnsucht (Suuresta kaipauksesta)
Von den Freuden und Leidenschaften (Iloista ja intohimoista)
Das Grablied (Laulu haudalla)
Von der Wissenschaft (Tieteestä)
Der Genesende (Toipilas)
Das Tanzlied (Tanssilaulu)
Nachtwandlerlied (Yön kulkijoiden laulu)
Populaarikulttuurissa

Also sprach Zarathustran alku (auringonnousumusiikki) on tullut erityisen tunnetuksi Stanley Kubrickin tieteiselokuvan 2001: Avaruusseikkailu johdantomusiikkina sekä Ylen Kuustudion tunnumusiikkina ja Elvis Presleyn 1970-luvun konserttien aloituskappaleena.
Aiheesta muualla

Also sprach Zarathustra, opening movement (video, 12:45), WDR Symphony Orchestra Cologne, Semyon Bychkov, conductor
Free-of-charge recording at the Internet Archive
Also sprach Zarathustra: Free scores at Musopen
Alsop Sprach Zarathustra: Decoding Strauss' Tone Poem by Marin Alsop (14 January 2012)
Aristeídis Kefalogiánnis

Aristeídis ”Áris” Kefalogiánnis (kreik. Αριστείδης ”Άρης” Κεφαλογιάννης, s. 14. maaliskuuta 1960) on kreikkalainen entinen vesipalloilija. Hän pelasi seuratasolla Panathinaikosissa.
Kefalogiánnis osallistui ensimmäisiin olympialaisiinsa vuonna 1980, jolloin Kreikka sijoittui turnauksessa kymmenenneksi. Hän pelasi Los Angelesin kisoissa 1984 seitsemässä ottelussa ja teki yhteensä viisi maalia, kun hänen joukkueensa oli kahdeksanneksi paras. Kefalogiánnis pelasi vielä Soulin olympialaisissa 1988, joissa Kreikka oli yhdeksäs.
Kefalogiánnis opiskeli kansainvälistä taloutta Lontoon yliopistossa ja perusti myöhemmin elintarvikeyritys Gaean.
Alex Fontana

Alex Fontana vuonna 2013.
Alessandro "Alex" Fontana (s. 5. elokuuta 1992 Lugano, Sveitsi) on kreikkalaista syntyperää oleva sveitsiläinen moottoriurheilija. Hän kuului F1-talli Lotuksen nuorten kuljettajien kehitysohjelmaan.
Ura

Hän aloitti karting-uransa vuonna 2005 ja kilpaili kartingissa vuoteen 2008 asti. Vuonna 2009 Fontana kilpaili Formula Azzurra -sarjassa sijoittuen sarjan seitsemänneksi. Vuonna 2010 hän kilpaili Italian Formula 3 -sarjassa. Vuonna 2011 Fontana kilpaili European F3 Open -sarjassa voittaen sarjan mestaruuden. Elokuun lopussa Fontana ajoi GP3-sarjassa Belgiassa Vittorio Ghirellin tilalla Jenzer Motorsport -tallissa. Hän onnistui ajamaan kuudenneksi sunnuntain sprinttikilpailussa saavuttaen yhden pisteen.
Vuonna 2012 Fontana kilpaili Formula 2 -sarjassa voittaen yhden kilpailun ja sijoittuen sarjan seitsemänneksi. Samana vuonna hän ajoi GP3-sarjassa neljä kilpailua saavuttaen 8,5 pistettä. Vuonna 2013 Fontana ajoi täyden kauden GP3-sarjassa saavuttaen yhden kolmossijan ja 18 pistettä. Vuonna 2014 Fontana jatkoi GP3-sarjassa siirtyen ART Grand Prix -talliin. Hän saavutti kauden aikana kaksi kolmossijaa ja 43 pistettä sijoittuen sarjan 11:ksi. Vuonna 2015 Fontana jatkoi jälleen GP3:ssa vaihtaen Status Grand Prix -talliin saavuttaen kauden aikana 16 pistettä. Samana vuonna hän ajoi yhden kilpailun Formula Renault 3.5 -sarjassa saavuttaen kaksi pistettä. Kesäkuussa 2015 Fontana osallistui Formula E -sarjan päätöskilpailuihin Trulli GP:n autolla.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Jenzer Motorsport | TURFEA   | TURSPR   | ESPFEA   | ESPSPR   | EURFEA   | EURSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA 14 | BELSPR 6 | ITAFEA   | ITASPR   |  |  | 1 | 24. |
| 2012 | Jenzer Motorsport | ESPFEA   | ESPSPR   | MONFEA   | MONSPR   | EURFEA   | EURSPR   | GBRFEA   | GBRSPR   | GERFEA   | GERSPR   | HUNFEA 17 | HUNSPR 15 | BELFEA 10 | BELSPR 4 | ITAFEA   | ITASPR   |  |  | 8,5 | 18. |
| 2013 | Jenzer Motorsport | ESPFEA 10 | ESPSPR 9 | VALFEA 14 | VALSPR 11 | GBRFEA 7 | GBRSPR 3 | GERFEA Kesk. | GERSPR 17 | HUNFEA 10 | HUNSPR 19 | BELFEA 21 | BELSPR 12 | ITAFEA Kesk. | ITASPR Kesk. | ABUFEA 13 | ABUSPR 10 |  |  | 18 | 17. |
| 2014 | ART Grand Prix | ESPFEA 11 | ESPSPR 19 | AUTFEA Kesk. | AUTSPR 17 | GBRFEA 15 | GBRSPR Kesk. | GERFEA 11 | GERSPR 13 | HUNFEA 14 | HUNSPR 13 | BELFEA 6 | BELSPR 3 | ITAFEA Kesk. | ITASPR 10 | RUSFEA 3 | RUSSPR Kesk. | ABUFEA 6 | ABUSPR 15 | 43 | 11. |
| 2015 | Status Grand Prix | ESPFEA 9 | ESPSPR 16 | AUTFEA 10 | AUTSPR 6 | GBRFEA 19 | GBRSPR 18 | HUNFEA 14 | HUNSPR 13 | BELFEA 10 | BELSPR 6 | ITAFEA 8 | ITASPR 16 | RUSFEA 19 | RUSSPR 11 | BHRFEA 19 | BHRSPR 19 | ABUFEA 15 | ABUSPR 13 | 16 | 16. |
Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–2015 | Trulli | BEI   | PUT   | PDE   | BNA   | MIA   | LBH   | MON   | BER   | MOS   | LON Kesk. | LON 14 | 0 | 33. |
Alsou

Alsou vuonna 2009.
Alsu Ralifovna Abramova (ven. Алсу́ Рали́фовна Абра́мова, tat. Алсу Рәлиф кызы Абрамова: Alsu Rälif qızı Abramova, o.s. Safina - taiteilijanimeltään Alsou; s. 27. kesäkuuta 1983 Bugulma, Tataarien ASNT, Neuvostoliitto) on tataaritaustainen venäläinen laulaja ja näyttelijä. Hän on saanut arvonimen "Tatarstanin kansantaiteilija".
Erityisen kuuluisa Alsou on kotimaassaan Venäjällä, mutta myös muualla entisen Neuvostoliiton alueella sekä Saksassa, Ranskassa, Britanniassa, Yhdysvalloissa ja Kanadassa. Vuonna 2000 Alsou sijoittui Eurovision laulukilpailussa toiseksi kappaleella ”Solo”. Hän juonsi Moskovassa pidetyn Eurovision laulukilpailujen finaalin vuonna 2009 Ivan Urgantin kanssa.
Alsoun isä Ralif Safin on varakas öljypohatta ja Venäjän parlamentin ylähuoneen jäsen.
Alsou nimettiin Unescon rauhanlähettilääksi  7. heinäkuuta 2011 tunnustuksena hänen sitoutumisestaan ​​auttaa kaikkein heikoimmassa asemassa olevia ihmisiä kaikkialla maailmassa, hänen hyväntekeväisyyteen tähtäävästä toiminnasta lapsuuden kehityksen hyväksi ja hänen omistautumistaan Unescon ihanteisiin ja tavoitteisiin.
Albumit

2000: Alsu (Алсу) (venäjäksi)
2001: Alsou (englanniksi)
2002: Mne prinsnilas osen (Мне принснилас осен) (venäjäksi)
2003: 19 (venäjäksi)
2008: Samoje glavnoje (Самое главное) (venäjäksi)
2008: Rodnaja Retš (Tugan Tel) Родная Речь (Туган Тел) (baškiiriksi ja tataariksi)
2011: Feja dobryh snov (Фея добрых снов) (venäjäksi, tuutulauluja)
2013: Inspired (englanniksi, äänitetty vuosina 2003−2005, julkaistu vain ilmaiseksi fanitapaamisessa)
2014: Ty − Eto svet (Ты − Это свет) (venäjäksi)
2015: Pisma, prišedšie s vojny (Письма, пришедшие с войны) (venäjäksi)
Elokuvat

2005: Spirit trap — Tina (kauhuelokuva)
2008: Vivat, Anna! (Виват, Анна!), 7. osa elokuvasarjasta Tajny dvortsovyh perevorotah (Тайны дворцовых переворотов. Россия, век XVIII-ый) — Madeleine, keisarinnan hovinainen
Wikimedia Commonsissa on kuvia tai muita tiedostoja aiheesta .
Aiheesta muualla

Virallinen sivu
Anna Paquin

| Anna Paquin |
| --- | --- |
 Anna Paquin vuonna 2012.
Henkilötiedot
Koko nimi:  Anna Helene Paquin
Syntynyt: 24. heinäkuuta 1982 (ikä 42)  Winnipeg, Kanada
Puoliso:  Stephen Moyer (2010–)
Näyttelijä
Aktiivisena:  1993–
Merkittävät roolit:  Flora McGrath (Piano) Rogue (X-Men -trilogia) Sookie Stackhouse (True Blood)
Palkinnot
 Parhaan naissivuosan Oscar-palkinto (1993)  Paras naispääosa draamasarjassa (Golden Globe) (2008)  Paras naispääosa draamasarjassa (Satellite-palkinto) (2008) 
Aiheesta muualla
IMDb 
Elonet
Anna Helene Paquin (s. 24. heinäkuuta 1982 Winnipeg, Kanada) on kanadalaissyntyinen uusiseelantilainen Oscar-palkittu näyttelijä.
Kanadassa syntynyt Paquin muutti perheineen nelivuotiaana Uuteen-Seelantiin. Hän esiintyi ensi kerran valkokankaalla vuonna 1993 elokuvassa Piano. Paquinin osasuoritus sai kaikkialta kiitosta, ja hän sai Oscarin toiseksi nuorimpana henkilönä, kun hänelle ojennettiin parhaan naissivuosan palkinto; nuorin palkittu on Tatum O’Neal.
Paquin palasi maailmanmaineeseen Ryhmä-X-supersankarijoukosta kertovassa elokuvassa X-Men (2000), jossa hän esitti Rogueta. Paquin esiintyi roolissa myös elokuvan jatko-osissa X-Men 2 (2003), X-Men: Viimeinen kohtaaminen (2006) ja X-Men: Days of Future Past (2014).
Paquin näytteli Elaine Goodalea vuoden 2007 televisioelokuvassa Haudatkaa sydämeni Wounded Kneehen. Hän sai roolista Emmy-, SAG- ja Golden Globe -ehdokkuuden.
Vuosina 2008–2014 Paquin näytteli HBO:n vampyyriaiheisessa televisiosarjassa True Blood. Hän voitti hieman yllättäen roolistaan parhaan draamasarjan naispääosan Golden Globen 2009.
Yksityiselämä

Paquin on naimisissa Stephen Moyerin kanssa, joka on Paquinin vastanäyttelijä True Bloodissa. He avioituivat 21. elokuuta 2010. Syyskuussa 2012 Paquin ja Moyer saivat ensimmäiset yhteiset lapsensa, kaksoset.
Vuonna 2010 Paquin osana seksuaalivähemmistöjä tukevaa True Colors -kampanjaa kertoi olevansa biseksuaali.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1993 | Piano | Piano | Flora McGrath |
| 1996 | Tyttö ja villihanhet | Fly Away Home | Amy Alden |
| 1996 | Jane Eyre – kotiopettajattaren romaani | Jane Eyre | Jane Eyre nuorena |
| 1997 | Amistad | Amistad | Espanjan kuningatar Isabella II |
| 1998 | Laputa – linna taivaalla | Laputa: Castle in the Sky | Sheeta (ääni engl. versiossa) |
| 1998 | Eddien maailma | Hurlyburly | Donna |
| 1999 | Sinussa on se jokin | She’s All That | Mackenzie Siler |
| 1999 | Muutosten kesä | A Walk on the Moon | Alison Kantrowitz |
| 1999 | Kohtalokas laukaus | It’s the Rage | Annabel Lee |
| 2000 | X-Men | X-Men | Rogue / Marie |
| 2000 | Melkein julkkis | Almost Famous | Polexia Aphrodisia |
| 2000 | Elämän edessä | Finding Forrester | Claire Spence |
| 2001 | Buffalo Soldiers | Buffalo Soldiers | Robyn Lee |
| 2002 | 25th Hour – viimeinen ilta | 25th Hour | Mary D’Annunzio |
| 2002 | Darkness – pimeys | Darkness | Regina |
| 2003 | X-Men 2 | X2 | Rogue / Marie |
| 2004 | Steamboy | Steamboy | Ray Steam (ääni engl. versiossa) |
| 2005 | The Squid and the Whale | The Squid and the Whale | Lili Thorn |
| 2006 | X-Men: Viimeinen kohtaaminen | X-Men: The Last Stand | Rogue / Marie |
| 2007 | Haudatkaa sydämeni Wounded Kneehen | Bury My Heart on the Wounded Knee | Elaine Goodale |
| 2007 | Blue State | Blue State | Chloe Hamon |
| 2008 | Trick ’r Treat | Trick ’r Treat | Laurie |
| 2009 | The Courageous Heart of Irena Sendler | The Courageous Heart of Irena Sendler | Irene Sendler |
| 2010 | Open House | Open House | Jennie |
| 2010 | The Romantics | The Romantics | Lila |
| 2011 | Margaret | Margaret | Lisa Cohen |
| 2011 | Scream 4 | Scream 4 | Rachel |
| 2013 | Straight A’s – Melkein täydellinen | Straight A’s | Katherine |
| 2013 | Free Ride | Free Ride | Christina |
| 2014 | X-Men: Days of Future Past | X-Men: Days of Future Past | Rogue / Marie |
| 2015 | Kunnon dinosaurus | The Good Dinosaur | Ramsey (äänirooli) |
| 2018 | Furlough | Furlough | Lily Benson |
| 2018 | Tell It to the Bees | Tell It to the Bees | tohtori Jean Markham |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2008–2014 | True Blood | True Blood | Sookie Stackhouse | 80 jaksoa |
| 2011 | Finias ja Ferb | Phineas and Ferb | Kristen (ääni) | ”The Curse of Candace” |
| 2016 | Roots | Roots | Nancy Holt | ”Part 4” |
| 2017 | Bellevue | Bellevue | Annie Ryder | 8 jaksoa |
| 2017 | Alias Grace | Alias Grace | Nancy Montgomery | minisarja; 5 jaksoa |
| 2017 | Electric Dreams | Philip K. Dick's Electric Dreams | Sarah | ”Real Life” |
| 2019 | The Affair | The Affair | Joanie Lockhart | kausi 5 |
Aiheesta muualla

Wikimedia Commonsissa on kuvia tai muita tiedostoja aiheesta .
Anna Paquin Internet Movie Databasessa. (englanniksi)
Anna Paquin San Diego Comic-Con Internationalissa 2010.
Animoca Brands

Animoca Brandsin logo.
Animoca Brands Corporation on peliohjelmistoyritys ja riskipääomayhtiö, jonka perusti Yat Siu vuonna 2014. Sen kotipaikka on Hongkong. Yhtiö kehittää ja myy vapaasti pelattavia pelejä ja sovelluksia. Painopiste on tunnettujen tuotemerkkien, blockchain- ja tekoälyn lisensoinnissa.
Aiheesta muualla

Viralliset verkkosivut
Aristid von Grosse

| Aristid von Grosse |
| --- | --- |

Henkilötiedot
Syntynyt: 4. tammikuuta 1905 Riika, Latvia
Kuollut: 21. heinäkuuta 1985 (80 vuotta) Laguna Hills, Kalifornia, Yhdysvallat
Kansalaisuus:   saksalainen
Koulutus ja ura
Tutkinnot:  Berliinin yliopisto
Väitöstyön ohjaaja:  Karl Andreas Hofmann, Otto Hahn
Instituutti:  Kaiser Wilhelm -instituutti, Chicagon yliopisto
Tutkimusalue:  radiokemia
Tunnetut työt:  protaktiniumin valmistaminen, uraanin fissio
Palkinnot:  U.S. Atomic Energy Commission -palkinto
Aristid von Grosse (4. tammikuuta 1905 – 21. heinäkuuta 1985) oli saksalainen radiokemisti, joka tunnetaan työstään alkuaine protaktiniumin ja sen yhdisteiden valmistamisesta. Hän oli myös varhainen uraanin fission tutkija.
Grosse suoritti opintonsa Berliinin yliopistossa vuosina 1922–1926. Työskennellessään Otto Hahnin ja Lise Meitnerin kanssa näiden laboratoriossa vuonna 1927, hän sai käsiinsä radiumin tuotantojätettä, josta hän pystyi eristämään protaktinium(V)oksidia. Myöhemmin vuonna 1934 hän valmisti ensimmäisenä metallista protaktiniumia 0,1 mg:sta tätä oksidia, ensin muuttaen oksidin protaktiniumjodidiksi ja sitten hajottaen sitä tyhjiössä sähköpurkauksen avulla.
Grosse emigroitui Yhdysvaltoihin vuonna 1930. Vuosina 1931-1940 hän toimi Chicagon yliopistossa kemian apulaisprofessorina. Sodan aikana hän kehitteli atomipommia Manhattan-projektissa. Vuosina 1948–1969 hän oli Research Institute of Temple Universityn presidentti. Hän työskenteli myöhemmin Franklin Instituten laboratoriossa Philadelphiassa ennen eläkkeelle jäämistään vuonna 1979.
Käännös suomeksi
Ashur-nirari III

Ashur-nirari III toimi Assyrian kuninkaana nykyisen tulkinnan mukaan vuosina 1203–1198 eaa. Hänen lyhyt hallituskautensa on myös merkittävä, koska Babylonian historia kertoo Adad-Shuma-Usurin lähettäneen hänelle loukkaavan kirjeen, josta voidaan päätellä heidän hallituskautensa samanaikaisuus.
Käännös suomeksi
Anzeiger-Hochhaus

Anzeiger Hochhaus
Anzeiger-Hochhaus on arkkitehti Fritz Högerin suunnittelema tiiliekspressionismia edustava rakennus Hannoverissa. Rakennus on 51 metriä korkea, ja se on yksi ensimmäisistä Saksaan rakennetuista pilvenpiirtäjistä.
Anzeiger-Hochhaus rakennettiin vuosina 1927–1928. Rakennuksen tilaaja oli kustantaja Madsack, Hannover Allgemeine Zeitung -lehden julkaisija. Rakennuksessa ovat alusta lähtien työskennellet lehden toimitus ja paino. Myöhemmin talossa ovat toimineet myös mediayhtiö RTL sekä muutamat radioasemat. Rakennuksen ala-aulassa esitellään nykyisin Madsack-mediayhtiön tuotteita. Rakennuksen kupolissa sijaitsi alun perin planetaario, mutta toisen maailmansodan jälkeen sinne rakennettiin elokuvateatteri.
Anzeiger-Hochhausin runko on teräsbetonia, ja julkisivut ovat tummanpunaista tiiltä. Osa tiilistä on kullattu, ja tiilet muodostavat tiiliekspressionismille tyypillisiä koristeellisia geometrisia kuvioita. Anzeiger-Hochhausin pääjulkisivussa on rakennuksen vertikaalisuutta korostavat pystysuorat ulkonemat. Vaikutelmaa voimistavat yöaikaan ulkonemissa syttyvät loisteputket. Rakennus huipentuu 12 metriä korkeaan vihreään kupoliin.
Aroharmaalokki

| Aroharmaalokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Lokit Larus
Laji::  cachinnans
Kaksiosainen nimi
 Larus cachinnans  Pallas, 1811 

Katso myös
   Aroharmaalokki Wikispeciesissä   Aroharmaalokki Commonsissa 
Infobox OKNimi-testi OKIUCN-testi OK: 
Aroharmaalokki (Larus cachinnans) on harmaa isokokoinen lokki. Se on taksonomialtaan ongelmallinen: joko oma lajinsa  (Larus cachinnans) tai saman lajin alalaji etelänharmaalokin (Larus michahellis) kanssa. Aikaisemmin luettiin harmaalokin alalajiksi.
Koko ja ulkonäkö

Sen pituus on 60–68 cm, siipien kärkiväli on 140–150 cm ja paino 800–1 500 g. Väritys muistuttaa harmaalokkia, mutta jalat ovat kirkkaamman keltaiset ja pää sirompi. Nuoren linnun pää valkoisempi, nokka pidempi ja suorempi, jalat pidemmät ja selkäpuoli tummemman ruskea kuin tyypillisillä harmaalokeilla, mutta tuntomerkit menevät päällekkäin ja varma määritys on erittäin vaikeaa.
Levinneisyys

Pesimispaikan perusteella aroharmaalokki voidaan jakaa alalajeihin:
Larus cachinnans cachinnans  pesii Kaspianmeren lähistöllä
Larus cachinnans atlantis Azoreilla, Madeiralla ja Kanariansaarilla
Larus cachinnans michahellis Välimerellä, kts. etelänharmaalokki.
Larus cachinnans mongolicus  Mongoliassa, Altalla ja Baikalissa
Larus cachinnans barabensis Lähi-Aasiassa
Aroharmaalokki elää laajalla alueella Etelä-Euroopassa, Välimeren rannikolla ja eteläisessä Aasiassa. Erityisesti nuoret linnut liikkuvat pohjoiseen ja niitä tavataan säännöllisesti Itämeren alueella. Suomessa harvinainen vieras vierailee erityisesti kaatopaikoilla kesäisin.
Astabiili multivibraattori

Kytkentäkaavio
Kytkentäkaavio
Astabiili multivibraattori on elektroniikkakytkentä, jolla voidaan luoda säännöllistä kanttiaaltoa, jonka pulssinleveyttä voidaan moduloida muuttamalla kytkennän komponenttien arvoja.
Kytkentää voidaan käyttää esimerkiksi oskillaattorina, pwm-pulssin generaattorina tai ajastimena.
Anders Koch

| Anders Koch> Henkilötiedot |
| --- | --- |
Syntynyt: 2. lokakuuta 1997 (ikä 27) Esbjerg, Tanska
Kansalaisuus:   Tanska
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  85 kg
Seura
Seura:  Kiekko-Espoo
Sarja:  SM-liiga
Pelinumero:  46
Pelaajaura
Pääsarjaura:  2014–
Aik. seurat:  Esbjerg Energy (Tanska) Aalborg Pirates (Tanska)
Anders Koch (s. 2. lokakuuta 1997 Esbjerg, Tanska) on tanskalainen jääkiekkopuolustaja, joka pelaa SM-liigajoukkue Kiekko-Espoossa.